gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl pt en gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl gl gl gl it gl gl gl gl gl gl gl gl gl gl gl gl gl gl it gl gl gl gl gl gl gl gl gl gl gl gl gl gl gl en it gl en gl gl gl de gl gl gl gl gl gl gl gl gl en gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
“O cultivo en hidropónico de leituga é máis rendible que en terra” - Campo Galego
Entrevista a Rubén Rodríguez Gómez, un mozo agricultor de Piñeira Seca, na comarca ourensá da Limia, que está a apostar polo cultivo en hidropónico
Rubén Rodríguez Gómez ten 800 metros cadrados do seu invernadoiro adicados a cultivo de leituga en hidropónico
Rubén Rodríguez Gómez é un mozo agricultor de Piñeira Seca, no concello ourensán de Xinzo de Limia que decidiu continuar coa tradición agrícola familiar. Xunto aos seus pais, Gumersindo e María Sara, leva unha explotación agrícola na que cultivan pataca, cereal e horta, tanto ao aire libre, como baixo invernadoiro, así como en sistema hidropónico.
¿De onde che ven a túa paixón pola horta?
Na miña casa sempre houbo tradición agrícola e os meus pais, Gumersindo e María Sara, decidiron no seu día dar o salto e profesionalizarse. A min dende pequeno sempre me gustou o campo e con 9 anos xa andaba montado nun tractor. O meu plan de vida era seguir coa explotación agrícola familiar, máxime con todo o investimento que fixeron os meus pais para traballar de forma profesional.
Por iso, fixen un ciclo superior de agricultura e gandería na EFA Fonteboa e hai dous anos e medio incorporeime á agricultura, apostando pola horta, tanto ao aire libre como baixo invernadoiro, en terreos cedidos polos meus pais. Ademais, estou cursando estudos de enxeñería agraria no Campus de Ourense, compatibilizándoo co traballo na horta.
¿Que cultivos tedes nesta explotación agrícola?
Eu traballo cos meus pais, aínda que a explotación de horta está ao meu nome e eles son titulares da produción de pataca e de cereal. Cultivamos algo máis de 25 hectáreas, das que 12 destinámolas o pasado ano a pataca, aínda que este ano botaremos menos, unhas 6, principalmente de variedades Agria e cada vez máis de Kennebec, que é a que nos piden as froiterías e tendas ás que lle vendemos directamente.
Tamén cultivamos trigo, centeo e colza para grao, que lle vendemos a un almacenista para a elaboración de pensos. Ademais, sementamos veza, que segamos en verde na primavera para consumo animal como forraxe.
En canto á horta, cultivo unhas 3 hectáreas ao aire libre e teño 1.600 metros cadrados de invernadoiro, dos que 800 son en cultivo hidropónico con leituga, aínda que este ano vou empezar tamén con tomate e pemento.
Non é moi común apostar de forma profesional pola horta nesta comarca da Limia. ¿Por que optaches por este sector?
O paso de patacas a hortalizas foi dende que estiven estudando na EFA Fonteboa. Realicei prácticas en varias empresas de hortalizas e fixen unha estadía de prácticas en Irlanda e alí vin que podía ser moi rendible, pois unha familia con 4 hectáreas de hortalizas podía vivir moi ben. Ao regreso, realicei prácticas tamén no Centro de Desenvolvemento Agrogandeiro da Limia, un centro do INORDE en Xinzo, e en Agrícola Pose.
En horta empecei hai dous anos con cebola e repolo, e a partir de aí ampliei a tomate, pemento, porro, acelga, berenxena, leituga e outros cultivos.
Es un dos poucos en Galicia que está a cultivar en sistema hidropónico, sen terra, alimentando as plantas a través da auga. ¿Por que te decidiches por esta forma de cultivo?
Xurdiu o interese dunha viaxe que fixemos a Murcia cando estaba estudando en Fonteboa e de alí fun collendo ideas. Comecei probando na casa con tres tubos de PVC e unha bomba dunha peceira, e vin que era rendible. Por iso, cando montei o invernadoiro hai dous anos reservei para hidropónico 100 metros e hoxe xa temos 800 metros cadrados.
Ao comezares e ser un pouco pioneiro tamén cometes erros. Así, empezamos con tubos normais de PVC, pero non son os óptimos, polo que tiven que ir a Portugal para mercar tubos específicos para hidropónico, cunha cor branca que deixa pasar algo de luz e, sobre todo, un illante térmico que permite que a auga con nutrientes que circula polo interior non baixe moito de temperatura no inverno nin suba demais no verán.
“En hidropónico cultivo leituga e este ano empezarei con tomate e pemento”
Polo demais, unha vez construída a instalación e depositadas as plantas nos buratos dos tubos, o traballo principal é mesturar os nutrientes que merco coa auga e vixiar todos os días que haxa unha condutividade e un PH adecuado para producir, segundo a temperatura ambiental.
Ademais de leituga, en hidropónico probei a cultivar nabiza, perexil e tamén con algún pé de repolo, brócoli e coliflor, pero ao non ter a fórmula específica para este cultivo tarda máis tempo en criarse, pero en hidrópónico dáse de todo. O máis rendible de momento é a leituga, pois con este sistema podo cultivar durante todo o ano.
No resto do invernadoiro cultivo tomate e pemento no verán e en cultivos de inverno fago brócoli, couveflor e algunha acelga.
¿É rendible este sistema?
O prezo dos produtos cultivados en hidropónico para o consumidor é parecido aos dos feitos en terra. É certo que o custo da instalación é máis alto, pero logo a amortizas, pois en leituga ao final do ano quitas 2 ou 3 colleitas máis en hidropónico que en terra.
E é que este sistema permite acurtar os ciclos da colleita das plantas con respecto ao tradicional cultivo en terra. Así, en leituga en inverno podes adiantar a colleita un mes respecto a terra e no verán podes reducir 10 días, pasando dun mes a 20 días. Ademais, en hidropónico o cultivo require menos tratamentos e presenta maior limpeza que a leituga cultivada en terra.
Outra vantaxe é que en hidropónico, ao non haber terra non tes que facer rotacións, co que podes seguir cultivando a mesma especie ininterrompidamente.
¿Nótase diferenza entre as leitugas cultivadas en terra e en hidropónico?
Esta leituga ten un sabor e unha textura moito máis tenra, é moito máis atractiva ao padal.
Rubén nos cultivos de horta que ten en exterior
Contas ademais con cultivos de horta en exterior. ¿Como se comportan estes cultivos na Limia?
En horta fóra conto cunhas tres hectáreas nas que planto repolo, nabiza e algún brócoli e en verán cultivo tomate e pemento. Nestes dous anos os resultados foron bos pero este ano está a ser moi complicado porque a plantación das brásicas atrasouse polas xeadas que houbo en agosto e cando choveu anegou as parcelas, dificultando que as plantas medren e completen o ciclo.
Na Limia inflúe moito o clima nos cultivos e é algo co que temos que contar.
Apostaches dende o primeiro momento pola venda directa. ¿Por que motivo?
Estiven ao principio traballando con intermediarios que lle vendían o produto a Gadis e a Froiz, pero agora vendo directamente a tendas de barrio e froiterías de Ourense e do Carballiño. Vou organizándome ben para producir e facer o reparto e de momento o balance é positivo, tendo en conta que é unha empresa na que estou empezando. Procuro ter os menos intermediarios posibles, porque senón levan todo o rendemento e acabas vendendo case a prezo de custo, e moitas veces a perdas.
“Apostei pola venda directa a tendas e froiterías e o cliente valora que o produto sexa fresco e de cercanía”
Por outra parte, para o produtor é clave coñecer os gustos do cliente para adaptarse ao que pide, e iso vese favorecido coa venda directa. E ao ser un cultivo de proximidade ofrezo un produto fresco, con sabor e que se cultiva de forma totalmente natural.
Ademais, no propio invernadoiro tamén facemos venda directa de leituga, planta…etc.  Aquelas que queiran contactar comigo poden chamarme ao 672 465 474.
¿Que cambios che gustaría facer de cara ao futuro?
Seguir ampliando e pasar da terra ao hidropónico porque creo que é moito máis rendible. Tes uns ciclos máis curtos, das menos tratamentos e iso son menos gastos que compensan de sobra os maiores investimentos. A miña idea é cultivar en hidropónico leituga, tomate e pemento e en terra repolo, brócoli e grelo.
Ir a los comentarios
Cursos para a incorporación á agricultura e gandería ecolóxica en Monforte, Sarria e Chantada
Curso de formación sobre horticultura en ecolóxico para cultivos de outono/inverno
A Xunta organiza varias xornadas técnicas de horta nas principais zonas produtoras de Galicia
A importancia do abonado de fondo racional en cultivos hortícolas
Blanco de Lago SC: Unha gandaría que aposta pola calidade de vida que proporcionan os robots de muxido Lely
Axudas para a monitorización completa das ganderías de leite e de carne
Ata 60 quilos gratis de leite Tató para becerros
Hipra aborda as súas liñas de traballo no principal evento de veterinaria bovina a nivel mundial
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Seleccione o tempo na sua localidade
Selecciona provincia A Coruña Lugo Ourense Pontevedra Selecciona poblaciónAbegondoAmesArangaAresArteixoArzúaBaña, ABergondoBetanzosBoimortoBoiroBoqueixónBriónCabana de BergantiñosCabanasCamariñasCambreCapela, ACarballoCariñoCarnotaCarralCedeiraCeeCercedaCerdidoCesurasCoirósCorcubiónCoristancoCoruña, ACulleredoCurtisDodroDumbríaFeneFerrolFisterraFradesIrixoaLaracha, ALaxeLousameMalpica de BergantiñosMañónMazaricosMelideMesíaMiñoMoecheMonferoMugardosMurosMuxíaNarónNedaNegreiraNoiaOleirosOrdesOrosoOrtigueiraOutesOza dos RíosPadernePadrónPino, OPobra do Caramiñal, APontecesoPontedeumePontes de García Rodríguez, AsPorto do SonRianxoRibeiraRoisSadaSan SadurniñoSanta CombaSantiago de CompostelaSantisoSobradoSomozas, AsTeoToquesTordoiaTouroTrazoVal do DubraValdoviñoVedraVilarmaiorVilasantarVimianzoZas Selecciona poblaciónAbadínAlfozAntas de UllaBaleiraBarallaBarreirosBecerreáBegonteBóvedaBurelaCarballedoCastro de ReiCastroverdeCervantesCervoChantadaCorgo, OCospeitoFolgoso do CourelFonsagrada, AFozFriolGuitirizGuntínIncio, OLáncaraLourenzáLugoMeiraMondoñedoMonforte de LemosMonterrosoMurasNavia de SuarnaNegueira de MuñizNogais, AsOurolOuteiro de ReiPalas de ReiPantónParadelaPáramo, OPastoriza, APedrafita do CebreiroPobra do Brollón, APolPontenova, APortomarínQuirogaRábadeRibadeoRibas de SilRibeira de PiquínRiotortoSamosSarriaSaviñao, OSoberTaboadaTrabadaTriacastelaValadouro, OVicedo, OVilalbaViveiroXermadeXove Selecciona poblaciónAllarizAmoeiroArnoia, AAviónBaltarBandeBaños de MolgasBarbadásBarco de Valdeorras, OBeadeBearizBlancos, OsBoborásBola, ABolo, OCalvos de RandínCarballeda de AviaCarballeda de ValdeorrasCarballiño, OCartelleCastrelo de MiñoCastrelo do ValCastro CaldelasCelanovaCenlleChandrexa de QueixaColesCortegadaCualedroEntrimoEsgosGomesendeGudiña, AIrixo, OLaroucoLazaLeiroLobeiraLobiosMacedaManzanedaMasideMelónMerca, AMezquita, AMontederramoMonterreiMuíñosNogueira de RamuínOímbraOurensePaderne de AllarizPadrendaParada de SilPereiro de Aguiar, OPeroxa, APetínPiñorPobra de Trives, APontedevaPorqueiraPunxínQuintela de LeiradoRairiz de VeigaRamirásRibadaviaRiósRúa, ARubiáSan AmaroSan Cibrao das ViñasSan Cristovo de CeaSandiásSan Xoán de RíoSarreausTaboadelaTeixeira, AToénTrasmirasVeiga, AVereaVerínViana do BoloVilamarínVilamartín de ValdeorrasVilar de BarrioVilar de SantosVilardevósVilariño de ConsoXinzo de LimiaXunqueira de AmbíaXunqueira de Espadanedo Selecciona poblaciónAgoladaArboBaionaBarroBueuCaldas de ReisCambadosCampo LameiroCangasCañiza, ACatoiraCerdedoCotobadeCoveloCrecenteCuntisDozónEstrada, AForcareiFornelos de MontesGondomarGrove, OGuarda, AIlla de Arousa, ALalínLama, AMarínMeañoMeisMoañaMondarizMondariz-BalnearioMorañaMosNeves, AsNigránOiaPazos de BorbénPoioPonteareasPonte CaldelasPontecesuresPontevedraPorriño, OPortasRedondelaRibadumiaRodeiroRosal, OSalceda de CaselasSalvaterra de MiñoSanxenxoSilledaSoutomaiorTomiñoTuiValgaVigoVilaboaVila de CrucesVilagarcía de ArousaVilanova de Arousa
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
Consellos para o cultivo da pataca
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información